A VMSZ egyik alapítója, több évig elnökségi tagja, aki 2000-ben – saját bevallása szerint – a szervezet balra tolódása miatt kilépett. 1996-tól a Magyarok Világszövetségének tagja, majd 2000-től elnökségi tagja lett. 1996 és 2000 között – a délszláv háború, a bombázások, a gazdasági zárlat, a féktelen infláció idejében – a zentai községi Végrehajtó Bizottság elnöke volt. Ebben az időszakban, több éves kihagyás után újraindultak a városi infrastrukturális beruházások, Zenta városnapját (a Zentai csata évfordulóját) Vajdaság és a vajdasági magyarság legnagyobb ünnepévé tette. 2007-től a délvidéki Magyar Polgári Szövetség nevű párt elnöke, és a zentai Községi Képviselő-testület (KKT) MPSZ-frakciójának vezetője. 2010 februárjától a zentai KKT elnöke.